30. ΑΝΑΓΚ.ΝΟΜΟΣ υπ’ αριθ. 244 της 29 Μαρτ./3 Απρ. 1945 Περί τροποποιήσεως των περί Ταχυδρ. Μονοπωλίου διατάξεων. Άρθρ.1.-1.Με φυλάκισιν δύο μέχρις εξ μηνών και χρηματικήν ποινήν μέχρι δραχμών πέντε χιλιάδων, εν υποτροπή δε με φυλάκισιν τουλάχιστον ενός έτους και την αυτήν χρηματικήν ποινήν τιμωρείται, όστις εν καιρώ πολέμου ή επιστρατεύσεως, παραβιάζων τας περί ταχ. Μονοπωλίου διατάξεις, μεταφέρει αντικείμενα εντός του εσωτερικού ή δια το εξωτερικόν υπαγόμενα εις το μονοπώλιον τούτο. 2.Ως παραβάται θεωρούνται και οι καθ’ οιονδήποτε τρόπον υποβοηθούντες την διάπραξιν της περί ης το προηγούμενον εδάφιον παραβιάσεως του ταχ. μονοπωλίου. 3.Απαλλάσσεται της ποινής πας όστις την δι’ άλλης οδού πλην της ταχυδρομικής μεταφερομένην αλληλογραφίαν ήθελεν υποβάλει προ πάσης μεταφοράς εις τον έλεγχον της αρμοδίας Αρχής και παραδώση ταύτην εις το Ταχ. Γραφείον της αφίξεως προς επίδοσιν εις τον επιγραφόμενον. 4.Αι υπό του παρόντος Νόμου προβλεπόμεναι ποιναί επιβάλλονται, εάν η πράξις δεν τιμωρείται βαρύτερον κατ’ άλλην των Νόμων διάταξιν. 5.Αι περί εξαιρέσεως του Ταχ. Μονοπωλίου διατάξεις των Νόμ. 4581 και 6243 δύνανται ν’ αναστέλλωνται εν όλω ή εν μέρει εν καιρώ πολέμου ή επιστρατεύσεως δι’ αποφάσεως του επί των ΤΤΤ. Υπουργού. Άρθρ.2.-1.Με τας ποινάς του προηγουμένου άρθρου τιμωρούνται και εν καιρώ πολέμου ή επιστρατεύσεως οι μεταφέροντες εκ του εξωτερικού αντικείμενα υπαγόμενα εις το Ελληνικόν Ταχυδρομικόν Μονοπώλιον και επιδίδοντες ταύτα εις τους εν Ελλάδι επιγραφομένους άνευ μεσολαβήσεως της Ταχυδρομικής Υπηρεσίας. Δεν θεωρείται ως αδίκημα η μεταφορά ταχυδρομικών αντικειμένων άτινα έχουσιν υποστή τον οικείον λογοκριτικόν έλεγχον υπό της εν τη χώρα της καταγωγής αρμοδίας υπηρεσίας. 2.Αι υπό του παρόντος Νόμου προβλεπόμεναι ποιναί δεν αναστέλλονται ούτε εξαγοράζονται. 3.Δια Δ/τος προκαλουμένου υπό του Υπουργείου ΤΤΤ. θέλουσι καθορισθή αι λεπτομέρειαι εφαρμογής του παρόντος. 4.Ο παρών Νόμος ισχύει από της δημοσιεύσεως αυτού εν τη Εφημερίδι της Κυβερνήσεως, υποβληθήσεται δε προς κύρωσιν εις την Βουλήν άμα συνερχομένην. 